钦定古今图书集成/方舆汇编/边裔典/第095卷 > 《送安南使还国应制》明·王彝
## 钦定古今图书集成/方舆汇编/边裔典/第095卷 > 《送安南使还国应制》明·王彝

“帝德如天四海同，卉裳相率向华风。称臣特奉龙函
表，偃武仍包虎韔弓。贡自炎方归域内，心先流水到
江东。路经日出知天大，城与山蟠见地雄。诏语陪臣
趋玉陛，班随仙仗列彤宫。陈情委曲为蛮语，赐对从
容彻圣聪。驼纽新颁玉印重，螘觞屡饮尚尊空。承恩
共识皇华使，将命毋劳矍铄翁。已拟再将周日雉，底”
须复表汉年铜。五弦曲奏鲸涛息，重译人还鸟道通。
薏苡生仁供旅食，桄榔垂叶荫诗筒。部迎定见新王
骑，驿送犹思上国鸿。歌舞万年常率化，扶携百越共
摅忠。大明烛物今无外，从此看如禹甸中。